Source: https://www.szcoportal.sk/33/priklad-k-mankam-a-skodam-podla-19-ods-3-pism-d-a-g-a-21-ods-2-pism-e-zakona-o-dani-z-prijmov-uniqueidmRRWSbk196FPkyDafLfWAE1d2WUUfDAbWcKjvLah3hXpNq0aODpGAQ/
Timestamp: 2019-01-23 22:33:16+00:00
Document Index: 7548680

Matched Legal Cases: ['§ 19', '§ 21', '§ 19', '§ 21', '§ 19', '§ 21', '§ 19', '§ 19', '§ 19', '§ 21', '§ 21']

Príklad k mankám a škodám podľa § 19 ods. 3 písm. d) a g) a § 21 ods. 2 písm. e) zákona o dani z príjmov | SZČO online
Príklad k mankám a škodám podľa § 19 ods. 3 písm. d) a g) a § 21 ods. 2 písm. e) zákona o dani z príjmov
2.7.2018, Ing. Peter Horniaček, Zdroj: Verlag Dashöfer
1.5.11.2 Príklad k mankám a škodám podľa § 19 ods. 3 písm. d) a g) a § 21 ods. 2 písm. e) zákona o dani z príjmov
Manká a škody sú daňovými výdavkami do výšky prijatých náhrad s výnimkou uvedenou v § 19 ods. 3 písm. g) zákona o dani z príjmov, stratného v maloobchodnom predaji na základe ekonomicky odôvodnených noriem úbytkov tovaru určených daňovníkom a s výnimkou nezavinených úhynov zvierat, ktoré nie sú na účely tohto zákona hmotným majetkom; škodou nie je preukázaný úhyn alebo nutná porážka zvieraťa do základného stáda.
V súlade s § 19 ods. 3 písm. g) zákona o dani z príjmov škody nezavinené daňovníkom vzniknuté v dôsledku živelnej pohromy (zemetrasenie, povodeň, krupobitie, lavína, blesk) alebo spôsobené neznámym páchateľom v zdaňovacom období, v ktorom bola táto skutočnosť potvrdená políciou sú uznanými daňovými výdavkami v plnej výške.
Spoločnosť ABC, s. r. o. musela za zdaňovacie obdobie 2018 vyplniť daňové priznanie k dani z príjmov právnickej osoby a jej východiskové údaje v pomocnej tabuľke F a na r. 100 sú nasledovné:
Výnosy z hospodárskej činnosti a z finančnej činnosti 266 326
Náklady na hospodársku činnosť a finančnú činnosť 252 506
Výsledok hospodárenia za účtovné obdobie pred zdanením 13 820
Za zdaňovacie obdobie 2018 zaznamenala spoločnosť v súvislosti s mankami a škodami nasledovné prípady:
1.Spoločnosti ukradli tovar zo skladu v sume 10 000 €. Náhrada škody od poisťovne bola vyplatená vo výške 2 000 €. Daňovník v roku 2018 nedostal potvrdenie od polície o tom, že páchateľ je neznámy. Keďže daňovým výdavkom nie sú škody presahujúce prijaté náhrady s výnimkou prípadov uvedených v § 19 ods. 3 písm. g) ZDP, v prípade krádeže tovaru možno v roku 2018 škodu na tovare uznať do daňových výdavkov len do výšky 2 000 €. Úpravu zvýšenia výsledku hospodárenia pri zisťovaní základu dane spoločnosť vykoná na r. 7 pomocnej tabuľky A, a následne na r. 130 v podanom daňovom priznaní. Ak spoločnosť v roku 2019 dostane potvrdenie od polície o tom, že páchateľ je neznámy, môže si v daňovom priznaní za rok 2019 znížiť základ dane o zostávajúcu časť vo výške 8 000 € cez položky znižujúce výsledok hospodárenia (na r. 290) alebo rozdiel medzi príjmami a výdavkami.
r. 7tab. A Manká a škody presahujúce prijaté náhrady(§ 21 ods. 2 písm. e) ZDP)
2.Spoločnosti v roku 2018 vznikla škoda na zásobách tovaru v dôsledku povodne vo výške 30 000 €, poisťovňa jej uhradila náhradu škody vo výške 15 000 €. Škoda v dôsledku živelnej pohromy je v roku 2018 daňovým výdavkom v plnej výške 30 000 € a preto spoločnosť nemusí vykonať žiadnu úpravu výsledku hospodárenia na základ dane na r. 7 pomocnej tabuľky A.
r. 7tab. A Manká a škody presahujúce prijaté náhrady(§ 21 ods. 2 písm. e) ZDP) 0
3.Spoločnosť v roku 2018 účtovala o úbytku tovaru z dôvodu krádeží pri samoobslužnom predaji vo výške 2 000 €. Vinníkov sa nepodarilo pri krádeži prichytiť. Do daňových výdavkov je možné stratné v maloobchodnom predaji uznať len do výšky, ktorá nepresiahla ekonomicky odôvodnenú a prepočítanú doloženú normu úbytku tovaru určenú daňovníkom. Ekonomicky odôvodnenú normu stratného (internú smernicu) môže daňovník vypracovať napr. na základe spracovaných časových radov úbytkov tovaru v predchádzajúcich obdobiach, pričom uvedená norma by mala byť porovnateľná s normami daňovníkov predávajúcich tovar rovnakého druhu za približne porovnateľných podmienok. Daňovník okrem vypracovania noriem úbytku tovaru je povinný aj zabezpečiť…